แรงขายหุ้นใหญ่กด SET เช้าดิ่ง 14 จุด ระทึกสหรัฐฯ-จีนจ่อใช้กม.ภาษีนำเข้าพรุ่งนี้
แรงขายหุ้นใหญ่กด SET เช้าดิ่ง 14 จุด ระทึกสหรัฐฯ-จีนจ่อใช้กม.ภาษีนำเข้าพรุ่งนี้ ล่าสุด ณ เวลา 10.31 น. อยู่ที่ 1,615.64 จุด ลบ 13.56 จุด หรือ 0.83% สูงสุดที่ 1,628.79  จุด ต่ำสุดที่ 1,615.59 จุด มูลค่าการซื้อขาย 9.43 พันล้านบาท
5 ก.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.31 น. อยู่ที่ 1,615.64 จุด ลบ 13.56 จุด หรือ 0.83% สูงสุดที่ 1,628.79  จุด ต่ำสุดที่ 1,615.59 จุด มูลค่าการซื้อขาย 9.43 พันล้านบาท
สำหรับปัจจัยที่ส่งผลให้ดัชนีปรับตัวลงอย่างหนัง หลังมีแรงขายแรงขายในหุ้นขนาดใหญ่ โดยเฉพาะหุ้นกลุ่มพลังงาน กดดันบรรยากาศการลงทุน
โดย บล.เคทีบี (ประเทศไทย)  คาดดัชนีฯ มีแนวโน้มอ่อนตัวหลังใกล้เส้นตาย 6 ก.ค.ที่ภาษีนำเข้าสหรัฐฯ-จีนจะมีผลบังคับใช้ เนื่องจากวันดังกล่าวหากทั้งสองประเทศยังคงยืนกรานที่จะบังคับใช้ภาษีตามที่ประกาศออกมา หรือยังไม่มีทีท่าว่าจะมีการเจรจากันไม่เพียงแต่จะมีผลลบต่อต้นทุนผู้นำเข้าที่สูงขึ้นแต่จะทำให้การค้าของโลกชะลอตัวลงไปด้วย ส่งผลให้นักลงทุนส่วนใหญ่จะชะลอการลงทุนหรือลดความเสี่ยงในตลาดลง
ส่วนประเด็นของราคาน้ำมันการที่ประธานาธิบดีสหรัฐฯ ออกมาย้ำให้ OPEC เพิ่มกำลังการผลิตแสดงว่าสหรัฐฯ กำลังกดดันให้ราคาน้ำมันลดลง (คาดเพราะเป็นที่มาของเงินเฟ้อ) จะทำให้ราคาน้ำมันถูก cap ไว้ที่ระดับปัจจุบัน (WTI ล่าสุด $74.05) ตัวแปรที่จะมีผลต่อตลาดจะเป็นทิศทางตลาดหุ้นรอบบ้านและตัวเลขความเชื่อมั่นผู้บริโภคของไทย (เดือนก่อน 80.1) ซึ่งมีผลต่อหุ้นกลุ่มค้าปลีก
10 อันดับหุ้นกดดัชนีเช้านี้

ที่มา ASPEN